

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A képviselő-testület 2022. január 31-i rendes ülésére**

**Napirend tárgya:**

**Telki Község Képviselő-testületének 2022. évi munkatervéről**

**A napirendet tárgyaló ülés dátuma**: **2022. 01.31.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**: Magyarország helyi önkormányzatairól szóló 2011. évi CLXXXIX. törvény 44. §-a, valamint Telki község Képviselő-testülete és Szervei Szervezeti és Működési Szabályzatáról szóló 20/2019.(X.28) Ör. számú rendelet 10. §.-a.

**3. Költségkihatások:** Nincs

**4. Tényállás bemutatása:**

Telki község Képviselő-testülete és szervei Szervezeti és Működési Szabályzatáról szóló 20/2019.(X.28) Ör. számú rendelet 10. §.-ban foglaltak alapján munkatervében határozza meg éves működését.

A Képviselő-testület évente legalább 6 alkalommal ülésezik, ezen kívül szükség szerint tart ülés. A Képviselő-testület évente július 1-jétől augusztus 25-ig munkaterv szerinti ülést nem tart.

A munkatervet a képviselők, a Képviselő-testület bizottságai, valamint a helyben működő társadalmi szervezetek véleményének, javaslatának kikérését követően a polgármester készíti elő.

A munkatervben feltüntetett napirendi pontok csak egy kötelező keretét adják meg a tervezett üléseknek, azok év közben kiegészülhetnek. A munkaterv nem zárja ki annak lehetőségét, hogy a képviselő-testület a tervezettől eltérően, több alkalommal és más időpontban tartson ülést.

A munkaterv tartalmazza:

* az ülések tervezett időpontját,
* a javasolt napirendeket,
* az egyes napirendek előadóit, akik egyben felelősek az előkészítésért.

Telki, 2022. január 25.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2022. (I. .) Önkormányzati**

**Határozata**

**Telki Község Képviselő-testületének 2022. évi munkatervéről**

Telki Község Képviselő-testülete a Magyarország helyi önkormányzatairól szóló 2011. évi CLXXXIX. törvény 44. §-ában meghatározottak alapján – figyelemmel az Önkormányzat Szervezeti és Működési Szabályzatáról szóló 20/2019.(X.28) Ör. számú rendelet 10. §.-ában foglaltak alapján munkatervét az alábbiak szerint fogadja el.

|  |  |  |
| --- | --- | --- |
| **Időpont** | **Napirend** | **Előterjesztő** |
| **Január** | Intézményi gyermekétkeztetés kérdése | **Polgármester** |
|  | Kodolányi János Közösségi Ház helyiséghasználatával összefüggő kérdések | **Polgármester** |
|  | Önkormányzati feladatellátást szolgáló fejlesztések támogatásra vonatkozó Pályázat benyújtásáról ,, Kötelező önkormányzati feladatot ellátó intézmények fejlesztése, felújítása ,, | **Polgármester** |
|  | Közterületi kamera rendszer fejlesztésének kérdése | **Polgármester** |
|  | Zöldterület gondozásra vonatkozó keretmegállapodás módosítása | **Polgármester** |
|  | Belső ellenőrzési szerződés módosítása | **Polgármester** |
|  | A polgármester illetményének és költségtérítésének megállapításáról | **Jegyző** |
|  | Telki Zöldmanó Óvoda nyári zárvatartási rendjének meghatározása | **Polgármester** |
|  | A Telki 761/20 hrsz-ú ingatlanon található épület faház hasznosításáról | **Polgármester** |
|  | A fás szárú növények védelméről, kivágásáról és pótlásáról szóló önkormányzati rendelet megalkotásáról | **Polgármester** |
|  | Telki Orgona utca szabályozásához kapcsolódó területrendezések (Ingatlanrendezési szerződés – Telki 1022/3 hrsz. | **Polgármester** |
|  | Telki Posta nyitvatartási idejével kapcsolatos tájékoztató | **Polgármester** |
|  | Telki Község Képviselő-testületének 2022. évi munkatervéről | **Polgármester** |
|  | Bizottsági tagság megszűnése | **Polgármester** |
|  | Védőnői pályázatok elbírálása | **Polgármester** |
|  | | |
| **Február** | Telki község 2022. évi költségvetés elfogadása | **Polgármester** |
|  | Döntés a Telki Polgármesteri Hivatalban igazgatási szünet elrendeléséről | **Polgármester** |
|  | | |
| **Március** | Az Önkormányzat 2022. évi közbeszerzési terve jóváhagyása. | **Polgármester** |
| Telki elismerő díjak adományozására benyújtott javaslatok elbírálása | **Polgármester** |
| A civil szervezetek részére nyújtandó pályázat kiírásáról | **Polgármester** |
| Döntés a Telki Zöldmanó Óvoda beiskolázási Tervének jóváhagyásáról | **Polgármester** |
|  | | |
| **Április** | Tájékoztató Telki község Képviselő-testülete 2022. évi költségvetésének I. negyedéves végrehajtásáról. | **Polgármester** |
| A helyi önszerveződő közösségek pénzügyi támogatására benyújtott pályázatok elbírálása | **Polgármester** |
|  | | |
| **Május** | A 2021. évi belső ellenőrzési terv végrehajtásáról szóló jelentés megtárgyalása | **Polgármester** |
| A 2021. évi költségvetés végrehajtásáról szóló beszámoló megtárgyalása. | **Polgármester** |
| Döntés Telki Község 2021. évi Gyermekvédelmi Beszámolójának jóváhagyásáról | **Jegyző** |
|  | | |
| **Június** | Tájékoztató a közbiztonság helyzetéről, a körzeti megbízott munkájáról | **Polgármester** |
| Beszámoló az egészségügyi alapellátás helyzetéről | **Polgármester** |
| Beszámoló az önkormányzat által létrehozott alapítvány(ok) tevékenységéről | **Polgármester** |
| Beszámoló a Polgármesteri Hivatal munkájáról | **Jegyző** |
|  | | |
| **Szeptember** | Tájékoztató Telki község Képviselő-testülete 2022.évi költségvetésének I. féléves végrehajtásáról. | **Polgármester** |
| Bursa Hungarica Felsőoktatási Önkormányzati ösztöndíj-rendszerhez való 2023. évi csatlakozás | **Polgármester** |
| Telki Zöldmanó Óvoda 2021/2022. nevelési évének munkájáról | **Polgármester** |
| A helyi temetőkről és a temetkezés szabályairól szóló önkormányzati rendelet felülvizsgálata | **Polgármester** |
|  | | |
| **Október** | Döntés a Telki Óvoda 2022/2023. nevelési évre készült munkatervének jóváhagyásáról | **Polgármester** |
|  | | |
| **November** | Telki község Képviselő-testülete 2023. évi költségvetésének koncepciója | **Polgármester** |
| A 2023. évi belső ellenőrzési-terv összeállítása | **Polgármester** |
| Helyi adórendeletek áttekintése | **Polgármester** |
| Az Önkormányzat 2023. évi költségvetését megalapozó rendeletek felülvizsgálata és egyéb megalapozó döntések | **Polgármester** |
|  |  |  |

**A Képviselő-testületi ülések állandó témái:**

**Napirend** tárgyalása **előtt**i témák:

1. Tájékoztató a képviselő-testület két ülése között eltelt időszak főbb eseményeiről:

**Előterjesztő:** Polgármester,

1. Tájékoztató a képviselő-testület lejárt határidejű határozatainak végrehajtásáról

**Előterjesztő:** Jegyző

Felelős: Polgármester

Határidő: azonnal